চীনদেশে চারুকলা বিষয়ে পড়তে চাইলে না কি বৃত্তির সুবিধা আছে -- এরকম একটা কথা কানে এসেছিল। পাকা খবর সংগ্রহের জন্য অতএব একদিন গিয়ে হাজির হলাম জিয়া জাদুঘরে। চীন-ফেরত এক চিত্রকর আছেন সেখানে। গেলাম, আলাপ হলো ভদ্রলোকের সঙ্গে। তাঁর বিখ্যাত অগ্রজের সঙ্গে চেহারার আশ্চর্য সামীপ্যের কারণে তাঁকে একেবারে অপরিচিতও মনে হলো না! অথচ সেদিনই প্রথম দেখি রশীদ আমিনকে। আর তাঁকে শেষবার দেখি গত বছর, ঢাকার শিল্পাঙ্গনে, তাঁর একক প্রদর্শনীতে। নূপুর তার বন্ধু হিসেবে পরিচয় করিয়ে দেয়াতেই বোধহয় খোদ শিল্পীর হাত থেকেই একটা ক্যাট [..]